Abrams og Ridley saman yfir gröf og dauða Yfirnáttúrulegir atburðir munu fljótlega verða til þess að þau Star Wars : The Force Awakens leikstjórinn J.J. Abrams og leikkonan Daisy Ridley úr sömu mynd , vinni saman á ný . Varitety kvikmyndaritið segir frá því að Paramount framleiðslufyrirtækið hyggist gera „ yfir gröf og dauða “ - dramað Kolma , þar sem Abrams mun framleiða en Ridley að öllum líkindum leika aðalhlutverk . Kolma er endurgerð á ísraelskri sjónvarpsmynd frá árinu 2003 , Kol Ma , sem útleggst á ensku ; All I´ve Got . Hún fjallar um mann sem dó í bílslysi fyrir 50 árum síðan og bíður hinum megin grafarinnar eftir kærustunni sem lifði slysið af . Þegar konan deyr , þá fær hún val um að snúa aftur til dagsins sem slysið varð og lifa upp á nýtt , eða að hitta ástmann sinn á ný í handanheimum . Abrams bæði leikstýrði og var einn handritshöfunda Star Wars : The Force Awakens , en Ridley lék andspyrnumanninn Rey . Abrams hefur framleitt margar stórmyndir eins og nýju Star Trek myndirnar og síðustu Mission Impossible myndina . Ridley leikur nú í Star Wars : Episode VIII .